**ՀԻՄՆԱՎՈՐՈՒՄ**

**«ՀԱՄԱՅՆՔԻ ՂԵԿԱՎԱՐԻ ՎԱՐՁԱՏՐՈՒԹՅԱՆ ՉԱՓԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԱՊԵՏԱՐԱՆԻ ԿԱՌՈՒՑՎԱԾՔԸ, ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ, ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ, ՀԱՎԵԼԱՎՃԱՐ ՍԱՀՄԱՆԵԼՈՒ ԵՎ ՎԵԴԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԱՊՐԻԼԻ 28-Ի ԹԻՎ 14-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

 Նախագիծը մշակվել է «Նորմատիվ իրավական ակտերի մասին» ՀՀ օրենքի 33-րդ և 37-րդ հոդվածների, «Նվազագույն ամսական աշխատավարձի մասին» ՀՀ օրենքի, «Տեղական ինքնակառավարման մասին» ՀՀ օրենքի 28-րդ և 34-րդ հոդվածներին համապատասխան։

 Նախագծի մշակման համար հիմք են հանդիսացել Վեդու համայնքապետարանի վերջին 8 ամիսների աշխատանքների ուսումնասիրությունն ու վերլուծությունը, ինչպես նաև համայնքի առջև ծառացած մարտահրավերներն ու խնդիրները արդյունավետ լուծելու անհրաժեշտությունը, իսկ դրույքաչափերի փոփոխության համար հիմք են հանդիսացել «Նվազագույն ամսական աշխատավարձի մասին» ՀՀ օրենքում կատարված փոփոխությունները,համաձայն որի, 2023 թվականի հունվարի 1-ից նվազագույն աշխատավարձը սահմանվել է 75.000 դրամ,որի արդյունքում օրենքով սահմանված կարգով բարձրանալու է նաև պետական պաշտոն և պետական ծառայության պաշտոն զբաղեցնող անձանց բազային աշխատավարձը՝ կազմելով 83.200 դրամ:

 Վեդու համայնքապետարանի աշխատակազմի (այսուհետ՝ Աշխատակազմ) կառուցվածքը, աշխատողների քանակը, հաստիքացուցակը և պաշտոնային դրույքաչափերը հաստատվել են ընթացիկ տարվա ապրիլ ամսին։ Հարկ է նշել, որ անցած 8 ամիսների ընթացքում Աշխատակազմի կառուցվածքային ստորաբաժանումների կողմից կատարած աշխատանքների որակական և քանակական ուսումնասիրությունը ցույց է տվել, որ կառուցվածքային առանձին ստորաբաժանումներ կարիք ունեն համալրման, իսկ որոշները՝ վերակազմակերպման:

 Այսպես՝

1. 2022 թվականի ապրիլ-նոյեմբեր ամիսներին Աշխատակազմ է մուտքագրվել շուրջ 5900 դիմում և գրություն՝ քաղաքացիներից, պետական և տարածքային կառավարման, ինչպես նաև վարչարարություն իրականացնող այլ մարմիններից։ Դրանց գերակշիռ մեծամասնությունը վերաբերվում է Աշխատակազմի քաղաքաշինության և հողաշինարարության բաժնին։ Ընդ որում համայնքի անշարժ գույքի և ենթակառուցվածքների ընթացիկ կառավարման գործառույթներն անհամեմատ ավելի աշխատատար են, ինչպես նաև սերտորեն կապված են ընթացիկ ծրագրավորման, սուբվենցիոն և զարգացման այլ նմանատիպ ծրագրերի հետ։ Բացի այդ բազմաթիվ են համայնքի տարածքում քաղաքաշինական նորմերի խախտումներով կատարված շինությունները, որոնց տեղազննման, ինչպես նաև համապատասխան վարչարարության իրականացումը հնարավոր է ամենօրյա հետևողական աշխատանքների արդյունքում, որը պատշաճ կազմակերպելու համար անհրաժեշտություն է առաջացել բաժինը համալրել 1 գլխավոր և 1 առաջատար մասնագետի հաստիքով, որոնք պարբերաբար շրջայց կկատարեն բնակավայրեր՝ բաժնի գործառույթներից բխող խնդիրները վեր հանելու և դրանց լուծման ուղղությամբ աշխատակազմին համապատասխան առաջարկություններ ներկայացնելու համար:
2. Վեդի համայնքի խոշորացման փաստով պայմանավորված 2022 թվականին ՀՀ կառավարություն է ներկայացվել թվով 7 սուբվենցիոն ծրագիր, որոնք հավանության են արժանացել ՀՀ կառավարության կողմից, չնայած այն փաստին, որ Վեդի համայնքի 2022 թվականի բյուջեն հնարավոր եղավ հաստատել միայն հունիս ամսին: Սուբվենցիոն ծրագրերը և ընդհանրապես գնումների գործընթացի կարգավորումը կանոնակարգված է ՀՀ օրենսդրությամբ, որոնցով նախատեսված են իմպերատիվ պահանջներ՝ նաև կատարման ժամկետների մասով, որոնց ապահովումը իրենից ներկայացնում է որոշակի ժամանակահատվածում համապատասխան աշխատանքների իրականացում, որը հնարավոր կլինի ապահովել բացառապես նշված գործընթացների նկատմամբ մշտական հսկողություն իրականացնող հապատասխան գիտելիքներ և որակավորում ունեցող մասնագետների կողմից:

 Հետևաբար, համայնքին վերապահված գործառույթների բազմազանությունը, ինչպես նաև **ֆինանսատնտեսագիտական և գնումների բաժնի** առանձին գործառույթների պատշաճ իրականացումը պահանջում է դրանց տարանջատում կառուցվածքային նոր միավորի՝ **Ֆինանսատնտեսագիտական բաժնի** և **գնումների** **բաժնի,** որի դեպքում միայն հնարավոր կլինի ապահովել աշխատակազմի ֆինանսատնտեսագիտական գործունեությունը և գնումների կազմակերպումը:

 Բացի այդ, խոշորացումից հետո Վեդի համայնքի ենթակայության տակ են անցել միավորված 17 բնակավայրերի նախադպրոցական կրթական, ինչպես նաև մշակութային (մշակույթի տներ, արվեստի, երաժշտական դպրոցներ և գրադարաններ) հաստատություններ, որոնց ընթացիկ գնումները նախատեսվում է 2023 թվականից համակարգել (իրականացնել) Աշխատակազմի գնումների բաժնի կողմից:

1. Աշխատակազմում նախապատրաստած նախագծերը պահանջում է իրավաբանական փորձաքննության իրականացում և համապատասխանեցում օրենսդրության պահանջներին։ Բացի այդ, կտրուկ աճել է դատական տարբեր հայցերի թվաքանակը, մասնավորապես այնպիսի գործերով, որոնք կապված են խոշորացման արդյունքում Վեդի համայնքի կազմում ընդգրկված նախկին գյուղական համայնքների հետ։ Աշխատակազմում ձևավորված նախագծերի իրավաբանական ուղեկցումն ու դատական ներկայացուցչության ապահովումը ենթադրում է բաժնում առկա գլխավոր մասնագետի (անձնակազմի կառավարման գծով) լիազորությունների վերասահմանման, որը իր տեղը կգտնի համայնքային ծառայողի պաշտոնի անձնագրում՝ որպես բաժնի գլխավոր մասնագետ, որը իր հերթին բաժնի մյուս աշխատակիցների հետ կիրականցի համայնքի իրավունքների և օրինական շահերի պաշտպանություն ՀՀ դատարաններում:
2. Ներկայացվող Աշխատակազմի նոր կառուցվածքում Կոմունալ տնտեսության, համատիրությունների աշխատանքների համակարգման և տրանսպորտի բաժնի որպես առանձին ստորաբաժանում ներառված չլինելը պայմանավորված է «Վեդի համայնքի կոմունալ ծառայություն» համայնքային բյուջետային հիմնարկի լուծարման, «Տափերականի կոմունալ սպասարկում և բարեկարգում» ՀՈԱԿ-ի վերանվանման, կանոնադրության փոփոխությամբ, քանի որ նշված փոփոխությամբ ՀՈԱԿ-ը կգործի որպես ամբողջ համայնքի տարածքում կոմունալ ծառայություններ մատուցող միակ համայնքային կազմակերպություն: Բացի այդ, փոփոխության կենթարկվի վերջինիս հաստիքացուցակը, որով հնարավոր կլինի նախևառաջ կրճատել մեկ համայնքի կազմում միաժամանակ գործող երկու կազմակերպությունների ֆինանսավորումը, որոնց գործառույթը հենց համայնքի տարածքում համապատասխան կոմունալ ծառայությունների մատուցումն է: Արդյունքում, համայնքում կոմունալ ծառայությունների մատուցման համար համապատասխան միջոցները կտրամադվեն մեկ համայնքային կազմակերպության, որի կողմից կմատուցվեն համապատասխան ծառայություններ, հետևաբար նման պայմաններում Աշխատակազմում կոմունալ ծառայությունները համակարգող առանձին ստորաբաժանման գոյությունը հիմնավորված չի լինի:
3. Համայնքի խոշորացման փաստով պայմանավորված անհամամատ աճել է նաև Աշխատակազմի (վարչական ապարատ), այդ թվում համայնքի կազմում ընդգրկված բնակավայրերի աշխատակազմերի գործունեության (վերջիններիս կողմից մատուցվող ծառայությունների) նկատմամբ վերահսկողության անհրաժեշտությունը, որը ներկայումս գործող հաստիքացուցակի պայմաններում հնարավոր չէ լիարժեք իրականացնել, քանի որ Աշխատակազմի քարտուղարի կողմից գրեթե անհնարին է դառնում նման պայմաններում իրականացնել պատշաճ վերահսկողություն կառուցվածքային ստորաբաժանումների աշխատանքների նկատմամբ: Ուստի Աշխատակազմի տեխնիկական սպասարկման անձնակազմում Աշխատակազմի քարտուղարի օգնականի հաստիքի նախատեսումը հնարավորինս կապահովի կառուցվածքային ստորաբաժանումների աշխատանքների նկատմամբ մշտական վերահսկողությունը և կբարձրացնի աշխատանքի արդյունավետությունը:
4. Աշխատակազմում իրականացվում է նաև համայնքի բնակչության ռեգիստրի վարում, որի աշխատանքները ներկայումս կատարվում է Զարգացման ծրագրերի, տուրիզմի, առևտրի սպասարկման և գովազդի բաժնի 1-ին կարգի մասնագետի կողմից: Նոր հաստիքացուցակով նշված գործառույթները իրականացնող համայնքային ծառայողի հաստիքը նախատեսվում է տեղափոխել Քարտուղարության և ՏՏ բաժին:
5. Գործող հաստիքացուցակով Լանջանիստ բնակավայրում նախատեսված չի եղել համայնքային ծառայության պաշտոն: Հաշվի առնելով բնակավայրի կողմից մատուցվող ծառայությունների բնույթը, առաջարկվող հաստիքացուցակով նախատեսվում է ավելացնել մեկ առաջին կարգի մասնագետի հաստիք:
6. Նոր հաստիքացուցակում ընդգրկվել է մշակույթի տան համակարգողների թվով 12 հաստիք:

**2. Կարգավորման նպատակը և ակնկալվող արդյունքը.**

 Համապատասխան փոփոխությունների հիման վրա նախագծով առաջարկվում է Աշխատակազմի հաստիքացուցակի առկա 179 աշխատողների թիվը նվազեցնել 4-ով՝ սահմանելով **175**, որից հետո ավելացնել թվով 13 հաստիքներ (գյուղերում մշակույթի տան համակարգողներ և գերեզմանատան տեղամասի պետ): Ընդորում, նախատեսվում է՝

1. **Քաղաքաշինության և հողաշինության բաժնում** ավելացնելմեկ գլխավոր և մեկ առաջատար մասնագետի հաստիք, փոխարենը նախատեսվում է կրճատել ներկայումս բաժնում առկա երկու 1-ին կարգի մասնագետների հաստիքները: Ընդ որում, գլխավոր և առաջատար մասնագետները կզբաղվեն ինքնակամ կառույցների հայտնաբերման և օրինականացման հարցերով, կկատարեն դրանց վերաբերյալ անհրաժեշտ ձևակերպումներ՝ մասնակցություն ունենալով նաև իրականացվող վարչարարությանը,
2. **Գնումների բաժնի** կազմավորում՝ 5 հաստիքային միավորով, այդ թվում՝ բաժնի պետ, երկու գլխավոր մասնագետ և երկու առաջատար մասնագետ, որոնք կիրականացնեն համայնքի գնումների իրականացման գործառույթներ, ինչպես նաև կօժանդակեն համայնքային ենթակայության կազմակերպությունների գնումների իրականացմանը:
3. **Ֆինանսատնտեսագիտական բաժնում** մեկ գլխավոր և մեկ առաջատար մասնագետի հաստիքների ավելացում (ընդհանուր 5 հաստիք), որոնք կաջակցեն բաժնին ֆինանսատնտեսագիտական գործառույթներ իրականացնելիս,
4. **Զարգացման ծրագրերի, տուրիզմի, առևտրի սպասարկման և գովազդի բաժնում** նախատեսվում է կրճատել մեկ հաստիք (իրականացնում է համայնքի բնակչության ռեգիստրի վարման գործառույթներ), որը կտեղափոխվի Քարտուղարության և ՏՏ բաժին՝ շարունակելով իր գործառույթը:
5. **Իրավաբանական** **բաժնում** առկագլխավոր մասնագետի (անձնակազմի կառավարման գծով) համայնքային ծառայողի պաշտոնի անձնագրում համապատասխան փոփոխություններից հետո նշված հաստիքը զբաղեցնող համայնքային ծառայողը կիրականացնի համայնքի իրավունքների և օրինական շահերի պատշաճ ներկայացում ՀՀ դատարաններում՝ որպես բաժնի գլխավոր մասնագետ:
6. **Համայնքային ծառայության պաշտոնների** ցանկում նախատեսվում է ավելացնելմեկ առաջատար մասնագետի (կոմունալ տնտեսության և տրանսպորտի գծով) հաստիք, ով աշխատակազմի քարտուղարի ղեկավարության ներքո կկանոնակարգի աշխատակազմի կողմից շահագործող տրանսպորտային միջոցների և համայնքապետարանի բնականոն գործունեության հետևանքով ծագած կոմունալ խնդիրները:
7. **Կրթության, մշակույթի սպորտի և երիտասարդության հարցերի բաժինը** նախատեսվում է վերանվանել **Կրթության, մշակույթի սպորտի, երիտասարդության և առողջապահության բաժին:** Միաժամանակ նոր հաստիքացուցակով նախատեսվում է կրճատել բաժնի 1-ին կարգի մասնագետի հաստիքը, քանի որ վերջինիս վերապահված լիազորությունները այսուհետ իրականացվելու է սպորտը համակարգող համապատասխան համայնքային կազմակերպությունների կողմից:
8. **Տեխնիկական սպասարկում իրականացնող անձնակազմում** նախատեսվում է ավելացնելաշխատակազմի քարտուղարի օգնականի հաստիք, ով կօժանդակի աշխատակազմի քարտուղարին՝ Աշխատակազմի կառուցվածքային ստորաբաժանումների աշխատանքների նկատմամբ պատշաճ վերահսկողություն իրականացնելու և աշխատանքի արդյունավետությունը բարձրացնելու համար: Նախատեսվում է նաև ավելացնել մշակույթի տան համակարգողների թվով 12 հաստիք, համայնքի բնակավայրերում մշակութային կյանքը բարելավելու նպատակով: Ընդորում, նշված տաստիքները ներկայումս առկա են «Վեդի համայնքի մշակույթի տուն» ՀՈԱԿ-ի հաստիքացուցակում, սակայն անհրաժեշտություն է առաջացել նշված հաստիքները տեղափոխել համայնքապետարանի աշխատակազմ՝ համայնքի կազմում ընդգրկված բնակավայրերի մշակութային կյանքի անմիջական կազմակերպական հսկողությունը աշխատակազմի կրթության ոլորտը համակարգող ստորաբաժանմանը վերապահելու համար:

Բացի այդ, Վեդի քաղաքային գերեզմանատան նկատմամբ պատշաճ վերահսկողություն իրականացնելու համար նախատեսվում է «Վեդի համայնքի կոմունալ սպասարկում» բյուջետային հիմնարկում առկա գերեզմանատան տեղամասի պետի հաստիքը տեղափոխել և ավելացնել աշխատակազմի հաստիքացուցակում:

 Նախագծով առաջարկվող փոփոխությունները օրենսդրությամբ սահմանված կարգով և ժամկետներում իրենց տեղ կգտնեն տվյալ համայնքային ծառայողների պաշտոնների անձնագրերում և աշխատակազմի հաստիքացուցակում:

Նախագծի ընդունման դեպքում ակնկալվում է՝

* ապահովել Վեդու համայնքապետարանի աշխատակազմի բնականոն և շարունակական ընթացքը,
* հետևողականորեն ապահովել Վեդի համայնքի բնակիչներին տրամադրվող ծառայությունների որակն ու մատչելությունը։

**3. Նախագծի մշակման գործընթացում ներգրավված ինստիտուտները և անձինք**

 Նախագիծը մշակվել է Վեդու համայնքապետարանի աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

 Վեդի համայնքի ավագանու 2022 թվականի ապրիլի 28-ի N 14-Ա որոշումն ուժը կորցրած ճանաչելումասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**5. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

 Նախագծի ընդունման կապակցությամբ Վեդի համայնքի բյուջեում եկամուտների ավելացում կամ նվազեցում չի նախատեսվում, իսկ աշխատավարձի հոդվածով ամսական ծախսերը կավելանան 1905000 դրամով։

**ՀԱՄԱՅՆՔԻ ՂԵԿԱՎԱՐ՝ Գ.ՍԱՐԳՍՅԱՆ**